**ОТВОРЕН ПОВИК ЗА ПРАКТИКАНТИ**

Во склоп на реализирање на активностите на здружението „Љубезност“, се дава помош и поддршка на бездомни и социјално загрозени семејства и поединци. Вадење на лични документи, набавка на лекарства, медицинска и психолошка придружба и поддршка, плаќање на сметки за струја и вода, вдомување на бездомници, планирање на лични финансии, посредување за вработување, реновирање и ситни поправки, хуманитарна помош и друго, се дел од активностите кои континуирано се реализираат во текот на годината.

 **Отворен е повик за млади лица кои се дел од образовен процес во средното и високото образование и кои сакаат да се вклучат во практикантска работа.**

**Сите заинтересирани кандидати за учество во практикантската работа потребно е да:**

* Бидат на возраст од 15 до 29 години
* Да не се во работен однос
* Да имаат завршено најмалку основно образование
* Да можат да извршуваат практикантска работа во назначен правен субјект.

**Избраните кандидати ќе ги имаат следниве услови за извршување на практикантската работа:**

* Назначено ментор лице во правниот субјект каде ќе се изведува практикантството кое ќе ги следи во текот на целата пракса;
* Назначено одговорно лице од образовната институција, кај кое ќе може да се обратат во текот на целата пракса;
* Можности за учество и вмрежување на настани;
* Стекнување на нови вештини, знаења и компетенции.

Заинтересираните кандидати потребно е на contact@ljubeznost.mk да испратат мотивационо писмо во кое покрај основните податоци, да објаснат што тие знаат за здружението Љубезност, со кои вештини и компетенции располагаат и како би можеле да придонесат за подобрување на работата на здружението.

За сите останати прашања и информации за повикот, обратете се на 078263792